**Molėtų rajono savivaldybės taryba**

**SPRENDIMAS**

**DĖL kitos paskirties žemės sklypų priėmimo molėtų rajono savivaldybės nuosavybėn**

2018 m. rugpjūčio    d. Nr. B1-

Molėtai

**Projektas**

Vadovaudamasi Lietuvos Respublikos civilinio kodekso 6.465 straipsnio 1 dalimi, 6.467 straipsnio 1 dalimi, 6.469 straipsnio 2 dalimi, Lietuvos Respublikos vietos savivaldos įstatymo 6 straipsnio 3, 19, 38 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, 12 straipsnio 1, 2, 4 dalimis, atsižvelgdama į uždarosios akcinės bendrovės „Juodeliai“ 2018 m. rugpjūčio 17 d. raštą Nr. 1286 „Dėl žemės sklypų dovanojimo“,

Molėtų rajono savivaldybės taryba n u s p r e n d ž i a:

1. Priimti Molėtų rajono savivaldybės nuosavybėn uždarosios akcinės bendrovės „Juodeliai“ dovanojamus kitos paskirties žemės sklypus:

1.1. 0,1574 ha ploto žemės sklypą (unikalus Nr. 6267-0003-0214, kadastro Nr. 6267/0003:214), esantį Molėtų r. sav., Videniškių sen., Smėlinkos k. 2. Kadastrinė rinkos vertė – 3850 Eur;

1.2. 0,8942 ha ploto žemės sklypą (unikalus Nr. 4400-1491-9778, kadastro Nr. 6267/0003:476), esantį Molėtų r. sav., Videniškių sen., Smėlinkos k. 6. Kadastrinė rinkos vertė – 452,4 Eur;

1.3. 2,1500 ha ploto žemės sklypą (unikalus Nr. 4400-0985-1188, kadastro Nr. 6267/0003:436), esantį Molėtų r. sav., Videniškių sen., Smėlinkos k. 7. Kadastrinė rinkos vertė – 8700 Eur.

2. Įsipareigoti pasirašyti 1 punkte nurodytų žemės sklypų dovanojimo sutartį šiomis sąlygomis:

2.1. nuo krašto kelio Nr. 115 (Molėtai-Ukmergė) įrengti nuovažą su lėtėjimo/greitėjimo juostomis į žemės sklypą, kurio kadastro Nr. 6267/0003:476;

2.2. įrengti reikalingų išmatavimų gatvę su asfalto danga iki gamybinės teritorijos ribos su parkavimo vietomis sunkiasvoriam transportui (schema pridedama).

2.3. atlikti 2.1, 2.2 punktuose nurodytus darbus iki 2019 m. III ketvirčio imtinai.

3. Pritarti dovanojimo sutarties su 2 punkte nurodytomis sąlygomis pasirašymui.

4. Įgalioti Molėtų rajono savivaldybės merą Savivaldybės vardu pasirašyti dovanojimo sutartį ir perdavimo aktą.

5. Perėmus 1 punkte nurodytą turtą ir įtraukus į Savivaldybei nuosavybės teise priklausančio turto apskaitą, perduoti jį Molėtų rajono savivaldybės administracijai patikėjimo teise valdyti, naudoti ir disponuoti juo.

6. Įgalioti Molėtų rajono savivaldybės administracijos direktorių, jo nesant - administracijos direktoriaus pavaduotoją pasirašyti turto perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras